मंदिर के वर्तमान स्वरुप की नीव वर्ष १९९३-९४ के बीच महंत अजित कुमार ने रखी | माँ कमला देवी से माता की साधना सीखी | उन्होंने वाम मार्ग व दक्षिण मार्ग से मंदिर में तांत्रिक चेतना जागृत की | धीरे धीरे तांत्रिक शक्तियों के कारण लोगों की आस्था इस मंदिर में बढ़ी और भीड़ जुटने लगी | इस मंदिर में माँ त्रिपुर सुंदरी और माँ तारा की मूर्ति २००४ और बाबा भैरव की मूर्ति २००६ में स्थापित हुई | माँ त्रिपुर सुंदरी कि मूर्ति के ठीक नीचे “श्री यन्त्र ” स्थापित है एवं माँ तारा जो नील सरस्वती स्वरुप में विराजमान है उनकी मूर्ति के ठीक नीचे “६४ दलयंत्र” स्थापित है.| साथ ही मंदिर प्रांगण में बजरंग बली, माँ काली की भी मूर्तियां स्थापित है | मंदिर प्रांगण में ही नरसिंह ब्रह्म और कैलाश ब्रह्म एवं महाकाल भैरव की विशेष पूजा की जाती है | मंदिर में दो विशाल हवन कुंड का भी निर्माण किया गया है जहाँ शमशान द्वारा विशेष वाममार्ग की साधना एवं महा यज्ञ किया जाता हैं |